Torri ta' Bubaqra

It-Torri ta' Bubaqra, li qabel kien magħruf qabel jismu Saliba Tower, huwa dar fortifikata f'Bubaqra, limiti taż-Żurrieq, Malta. Inbena bħala irtir fil-kampanja lejn l-aħħar tas-seklu 16. It-torri u l-ġonna tiegħu ġew restawrati, u issa jservu bħala residenza sekondarja privata. Imsemmi uffiċjalment bħala Palazz Bubaqra, il-bini huwa monument nazzjonali ta’ grad 2.

 Storja 
It-Torri ta’ Bubaqra nbena madwar l-1579 minn Dun Matteolo Pisani, Kappillan Konventwali tal- Ordni ta’ San Ġwann.  Fr. Luret Zammit jikkonferma li nbniet minn Fr. Mattew (Matteolo) Pisani. Zammit jgħid li eventwalment kien jismu Torre del Greco għal familja Griega, il-familja Roncali, li kienet tgħix hemm.

Għalkemm l-istruttura kienet fortifikata, kienet proprjetà privata u ma kinitx maħsuba għal skopijiet difensivi. Minkejja dan, f'xi ħin aktarx intużat fis-sistema tad-difiża ta' Malta, kif sar f'każijiet oħra bħal Torri Gauci u t-Torri Mamo.

L-istruttura ġiet modifikata fis-seklu 18, matul il-ħakma tal-Gran Mastru Marc'Antonio Zondadari u madwar l-1760, meta żdiedu wkoll erba' turretti li jagħtuha dehra ta' residenza fortifikata mill-bogħod. 

Allegatament, intużat bħala post illeċitu ta' laqgħat għall-membri tal-Ordni, li kienu marbuta b'wegħdiet taċ-ċelibat, ma' nisa żgħażagħ. Matul dan il-perjodu, kien komuni li l-kavallieri, il-qassisin u l-isqfijiet ikollhom nisa, tfal illeġittimi, jew it-tnejn; notevolment, il-kappillan tar-raħal taż- Żurrieq innifsu kien magħruf li jorganizza laqgħat  bi ħlas għall-kavallieri ma' nisa żgħażagħfejn jinsab it-torri.

It-torri kien rekwiżizzjonat mill-militar Ingliż matul it-Tieni Gwerra Dinjija bejn l-1939 u l-1945, iżda ġie rritornat lis-sidien tiegħu wara l-gwerra Minn hemm 'il quddiem, it-Torri ta' Bubaqra u l-ġonna tiegħu ġew restawrati, u nbidlu f'residenza sekondarja privata.  

It-torri huwa mniżżel fl-Inventarju Nazzjonali tal-Proprjetà Kulturali tal-Gżejjer Maltin. Il-binja hija magħrufa uffiċjalment bħala Palazzo Bubaqra mill-Awtorità Maltija għall-Ambjent u l-Ippjanar (MEPA) u hija skedata bħala proprjetà grad 2.

 Arkitettura 
It-Torri ta’ Bubaqra jinsab fi qasam agrikolu, f'Bubaqra  fejn huwa mdawwar bi ġonna taċ-ċitru .  Għandu forma kwadra, u għandha erba' turretti tal-kantunieri distintivi. L-arkitettura tiegħu x'aktarx influwenzat id-disinn tat-Torri Gourgion, li nbena lejn l-aħħar tas-seklu 17 f'Għawdex. Fuq id-daħla prinċipali tal-bini hemm iskrizzjoni li ssejjaħ lil Alla biex jagħti serħan mill-għadu waqt ir-reċita tas-sinjal tas-salib. 

 Aktar qari 




 Referenzi 

Kategorija:Palazzi f'Malta
Kategorija:Inventarju Nazzjonali tal-Proprjetà Kulturali tal-Gżejjer Maltin
Kategorija:Torrijiet f'Malta
Kategorija:Żurrieq